Γιώργος Ηλιακόπουλος

Ο Γιώργος Ηλιακόπουλος  (1938-2013), του Χαραλάμπους,  ήταν Έλληνας πολιτικός. Διετέλεσε δήμαρχος Ηρακλείου Αττικής και Νομάρχης Κυκλάδων.

 Βιογραφία 
Γεννήθηκε στο Ηράκλειο της Αττικής το 1938 και από πολύ νέος ασχολήθηκε με τα κοινά. Σε ηλικία 23 ετών εντάχθηκε στους κόλπους της Ένωσης Κέντρου.ΚΑΛΟ ΤΑΞΙΔΙ ΓΙΩΡΓΟ, ΗΡΑΚΛΕΙΟ NEWS

Στη συνέχεια εξελέγη μέλος του Διοικητικού Συμβουλίου Εμποροϋπολλήλων Αθήνας, ενώ στις 10 Ιουνίου 1967 συνελήφθη από τη χούντα για συμμετοχή στην αντιστασιακή οργάνωση ΔΕΚΑ και καταδικάστηκε σε φυλάκιση 5 ετών. Αποφυλακίστηκε με την αμνηστία που δόθηκε στα τέλη του 1968. Μετά την πτώση της δικτατορίας το 1974 αποτέλεσε ιδρυτικό μέλος του ΠΑΣΟΚ και ανέλαβε γραμματέας της Νομαρχιακής Επιτροπής Βορειοανατολικών προαστίων. Το 1975 εξελέγη δημοτικός σύμβουλος Ηρακλείου Αττικής και στον ίδιο δήμο διατέλεσε πρόεδρος του Δημοτικού Συμβουλίου όταν ήταν δήμαρχος ο Γιώργος Μαστοράκος.

Στις δημοτικές εκλογές του 1978 κέρδισε τη δημαρχία Ηρακλείου, υπηρετώντας από το 1979 ως το 1986, καθώς επανεξελέγη στις δημοτικές εκλογές του 1982.Απεβίωσε ο Γιώργος Ηλιακόπουλος, 25 Μαρτίου 2013, ανάκτηση στις 15 Απριλίου 2019.

Τον Ιανουάριο του 1987 διορίστηκε ως Νομάρχης ΚυκλάδωνΕφημερίδα της Κυβερνήσεως, 1988., στη θέση της Ελισάβετ Παπαζώη, η οποία έγινε πρέσβειρα στην Αβάνα.

Δύο χρόνια αργότερα, τον Φεβρουάριο του 1989 διορίστηκε Νομάρχης Αρκαδίας υπηρετώντας για 7 μήνες.ΦΕΚ Τεύχος Γ΄Αρ. 44/21-2-1989. Τον Σεπτέμβριο του 1989 αντικαταστάθηκε ως νομάρχης Αρκαδίας από τον Γρηγόρη Αποστολάκο.ΦΕΚ Τεύχος Γ΄Αρ. 206/22-9-1989.

Απεβίωσε στην Αθήνα στις 24 Μαρτίου 2013 και κηδεύτηκε την μεθεπομένη από το κοιμητήριο του Παλαιού Ηρακλείου. Απεβίωσε ο πρώην δήμαρχος Ηρακλείου Αττικής, Γιώργος Ηλιακόπουλος , inthecity.gr,  28 Μαρτίου 2013, ανακτήθηκε στις 15 Απριλίου 2019.

 Παραπομπές 

Κατηγορία:Δήμαρχοι ελληνικών πόλεων
Κατηγορία:Νομάρχες Κυκλάδων
Κατηγορία:Νομάρχες Αρκαδίας